Abja-Paluoja 30. aprill 2024 nr

**Vallavara võõrandamine otsustuskorras**

**(Mõisa, Pöögle küla)**

Mulgi vallale kuulub hoonestatud kinnistu aadressil Mõisa, Pöögle küla, Mulgi vald, Viljandi maakond ( katastritunnus 48001:001:0534, registriosa nr 24528850). Hoonestatud kinnistu omamine ei ole Mulgi vallale valitsemise otstarbeks vajalik ning selle muul viisil kasutamine ja käsutamine ilma võõrandamiseta ei ole põhjendatud ega vallale kasulik. Kinnistul olev amortiseerunud hoone on ehitatud kokku Eret Täksile kuuluva naaberkinnistul asuva hoonega. Mõisa kinnistule juurdepääs on tagatud läbi Eret Täksile kuuluva kinnistu.

09. aprillil esitas Eret Täks avalduse Mõisa hoonestatud kinnistu ostmiseks.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 34 lõike 1 punkti 8

**Mulgi Vallavolikogu o t s u s t a b:**

1. Võõrandada otsustuskorras Mulgi vallale kuuluv hoonestatud kinnistu aadressil Mõisa, Pöögle küla Mulgi vald (sihtotstarbeta maa, katastritunnus 4801:001:0534) suurusega 928 m2 Eret Täksile (isikukood 48104126023).
2. Määrata hoonestatud kinnistu võõrandamise hinnaks 800 ( kaheksasada ) eurot.
3. Müügilepingu sõlmimisega seotud kulud (notaritasu, riigilõiv jmt) tasub ostja.
4. Vallavanemal või tema poolt volitatud isikul sõlmida notariaalne leping.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees